Το ***Once Upon a Time*** (= Μια φορά και έναν καιρό) είναι αμερικάνικη δραματική τηλεοπτική σειρά φαντασίας, η οποία ξεκίνησε να προβάλλεται στις 23 Οκτωβρίου 2011 στο ABC και ολοκληρώθηκε στις 18 Μαΐου 2018. Οι πρώτοι έξι κύκλοι τοποθετούνται κυρίως σε μια φανταστική, παραθαλάσσια πόλη, το Στόρυμπρουκ, στο Μέιν, με τον χαρακτήρα της Έμμα Σουάν να εμφανίζεται ως η βασική πρωταγωνίστρια. Ο έβδομος και τελευταίος κύκλος λαμβάνει χώρα σε μια γειτονιά του Σιάτλ της πολιτείας Ουάσινγκτον με το όνομα Χαϊπίριον Χάιτς, με μια καινούρια εντελώς ιστορία και βασικό πρωταγωνιστή τον γιο της Σουάν, Χένρυ Μιλλς. Η σειρά δανείζεται στοιχεία και χαρακτήρες από τις ταινίες και σειρές της Disney, καθώς και από τη δημοφιλή δυτική λογοτεχνία, τη λαογραφία και τα παραμύθια.

Η σειρά *Once Upon a Time* δημιουργήθηκε από τους δημιουργούς της σειράς *Οι Αγνοούμενοι* και της ταινίας *Tron: Legacy*, Έντουαρντ Κίτσις και Άνταμ Χόρογουιτς. Μια σειρά spin-off με τον τίτλο *Once Upon a Time in Wonderland*, αποτελούμενη από 13 επεισόδια και με βασική πρωταγωνίστρια την Αλίκη από τη Χώρα των Θαυμάτων, έκανε πρεμιέρα στις 10 Οκτωβρίου 2013 και ολοκληρώθηκε στις 3 Απριλίου του ίδιου έτους.

Πλοκή
-----

Η σειρά λαμβάνει χώρα στην φανταστική παραθαλάσσια πόλη του Στόρυμπρουκ, στο Μέιν, της οποίας πόλης οι κάτοικοι είναι στην πραγματικότητα χαρακτήρες από διάφορα παραμύθια και άλλες ιστορίες που μεταφέρθηκαν στον "πραγματικό κόσμο" με κλεμμένες αναμνήσεις για τις πραγματικές τους ταυτότητας από την Κακιά Βασίλισσα Ρετζίνα (Λάνα Παρίγια), που χρησιμοποίησε μία πανίσχυρη κατάρα που έλαβε από τον Ραμπλστίλτσκιν (Ρόμπερτ Κάρλαϋλ). Οι κάτοικοι του Στόρυμπρουκ, όπου η Ρετζίνα (Μιλλς) είναι δήμαρχος, ζούσαν εδώ και 28 χρόνια απαράλλακτης καθημερινότητας, χωρίς συνείδηση του χρόνου και του γήρατος. Η μοναδική ελπίδα της πόλης βρίσκεται στα χέρια μίας κυνηγού επικηρυγμένων ονόματι Έμμα Σουάν (Τζέννιφερ Μόρρισον), που είναι κόρη της Χιονάτης (Τζίννιφερ Γκούντγουιν) και του Πρίγκηπα (Τζος Ντάλλας), η οποία μεταφέρθηκε από το Μαγεμένο Δάσος (το αλλιώς ονομαζόμενο *Misthaven*) στον πραγματικό κόσμο, ούσα νεογνό, πριν ακόμα χτυπήσει η κατάρα. Έτσι, είναι το μόνο άτομο που μπορεί να σπάσει την κατάρα και να επαναφέρει τις μνήμες όλων των χαρακτήρων. Την βοηθάει σε αυτό ο γιος της, ο Χένρυ Μιλλς, (Τζάρεντ Σ. Γκίλμορ), με τον οποίο επανασυνδέεται μετά από χρόνια που τον είχε δώσει για υιοθεσία στη γέννα της. Το βιβλίο παραμυθιών *Once Upon a Time* που κρατάει έχει φυλαγμένο το κλειδί, που θα σπάσει αυτή την κατάρα. Ο Χένρυ είναι επίσης και ο υιοθετημένος γιος της Ρετζίνα, προσδίδοντας στις δύο γυναίκες μία σχέση κοινού ενδιαφέροντος αλλά και αψιμαχιών.

Τα επεισόδια συνήθως έχουν ένα μέρος που αναλύει τις περασμένες ζωές των χαρακτήρων, συνθέτοντας το παζλ σχετικά με τους χαρακτήρες και την σύνδεσή τους με τα γεγονότα πριν την κατάρα και των συνεπειών της. Το άλλο μέρος, το παρόν, ακολουθεί παρόμοιο μοτίβο με διαφορετικό αποτέλεσμα και επίσης προσφέρει παρόμοιες πληροφορίες.

### 1ος κύκλος (2011–12)

Κύριο λήμμα: Once Upon a Time (1ος κύκλος)
Ο πρώτος κύκλος του *Once Upon a Time* έκανε πρεμιέρα στις 23 Οκτωβρίου 2011. Η περίοδος αυτή ξεκινά με την Ρετζίνα να διακόπτει τον γάμο της Χιονάτης και του Πρίγκηπα, για να ανακοινώσει ότι θα ρίξει μία κατάρα σε όλους που θα τους καταστήσει δυστυχισμένους και μόνο αυτή θα έχει το αίσιο τέλος. Η πλειοψηφία των χαρακτήρων των παραμυθιών μεταφέρονται στο Στόρυμπρουκ, όπου έχουν χάσει κάθε πραγματική ανάμνηση και ταυτότητα. Στα 28α γενέθλιά της, η Έμμα, κόρη της Χιονάτης και του Πρίγκηπα, οδηγείται στο Στόρυμπρουκ από τον βιολογικό γιo της, Χένρυ Μιλλς, υπό την ελπίδα να σπάσει την κατάρα της θετής του μητέρας, της Κακιάς Βασίλισσας Ρετζίνα.

### 2ος κύκλος (2012–13)

Κύριο λήμμα: Once Upon a Time (2ος κύκλος)
Ο δεύτερος κύκλος επιβεβαιώθηκε στις 10 Μαΐου 2012 και έκανε πρεμιέρα στις 30 Σεπτεμβρίου 2012. Παρ' όλο που η Έμμα έχει σπάσει την κατάρα, οι χαρακτήρες δεν επιστρέφουν στον κόσμο των παραμυθιών, και πρέπει να ανταποκριθούν στις διπλές τους ταυτότητες. Με την είσοδο της μαγείας στο Στόρυμπρουκ από τον κύριο Γκόλντ, οι μοίρες των δύο κόσμων μπλέκονται και νέες απειλές έρχονται με την μορφή του Κάπταιν Χουκ (Κόλιν Ο'Ντόνοχιου), και της μητέρας της Ρετζίνα, Κόρα Μιλλς (Μπάρμπαρα Χέρσεϋ), επίσης γνωστή και ως Κόκκινη Βασίλισσα (Ντάμα Κούπα), και οι δολοπλόκοι δράστες που έχουν σκοπό τους την καταστροφή της μαγείας.

### 3ος κύκλος (2013–14)

Κύριο λήμμα: Once Upon a Time (3ος κύκλος)
Ο τρίτος κύκλος ανακοινώθηκε στις 10 Μαΐου 2013 και έκανε πρεμιέρα στις 29 Σεπτεμβρίου 2013. Ήταν χωρισμένος σε δύο μέρη, με τα πρώτα ένδεκα επεισόδια να τρέχουν από Σεπτέμβρη ως Δεκέμβρη του 2013 και το άλλο μισό από τον Μάρτιο ως τον Μάιο του 2014. Στο πρώτο μέρος οι βασικοί χαρακτήρες ταξιδεύουν στην Χώρα του Ποτέ για να σώσουν τον Χένρυ, τον οποίο έχει απαγάγει ο Πήτερ Παν (Ρόμπι Κέυ) ως μέρος του σχεδίου του να αποκτήσει την "Καρδιά του πιο Πιστού". Η αυξανόμενη δυναμικά μάχη με τον Παν συνεχίζεται στο Στόρυμπρουκ, η οποίο καταλήγει στην τελειωτική λύση της κατάρας. Όλοι οι χαρακτήρες επιστρέφουν στους πραγματικούς τους κόσμους, αφήνοντας την Έμμα και τον Χένρυ να δραπετεύσουν στην Νέα Υόρκη. Στο δεύτερος μέρος, οι χαρακτήρες επιστρέφουν μυστηριωδώς σε ένα αναγεννημένο Στόρυμπρουκ με όλες τις μνήμες του τελευταίου χρόνου να έχουν σβηστεί, και την Κακιά Μάγισσα της Δύσης (Ρεμπέκα Μάντερ) να εμφανίζεται με ένα σχέδιο να αλλάξει το παρελθόν. Η Έμμα και πάλι πρέπει να σώσει την οικογένειά της. 

### 4ος κύκλος (2014–15)

Κύριο λήμμα: Once Upon a Time (4ος κύκλος)
Ο τέταρτος κύκλος ανακοινώθηκε στις 8 Μαΐου 2014. Μία νέα ιστορία δημιουργήθηκε με στοιχεία από την ταινία *Ψυχρά κι Ανάποδα* και αποκαλύφθηκε όταν τα γεγονότα του ταξιδιού στον χρόνο που έλαβαν μέρος στο τέλος του περασμένου κύκλου, καταλήγουν εξ αμελείας στην άφιξη της Έλσα (Τζορτζίνα Χέιγκ)  από το Μαγεμένο Δάσος του παρελθόντος στο παροντικό Στόρυμπρουκ. Καθώς ψάχνει για την αδελφή της Άννα (Ελίζαμπεθ Λέιλ) με την βοήθεια των βασικών χαρακτήρων, έρχεται αντιμέτωπη με τη Βασίλισσα του Χιονιού (Ελίζαμπεθ Μίτσελ) στο Στόρυμπρουκ. Συγχρόνως, η Ρετζίνα αναζητά τον Συγγραφέα του βιβλίου *Once Upon a Time* του Χένρυ, ώστε να μπορέσει επί τέλους να έχει το δικό της αίσιο τέλος. Όμως, ο κος Γκολντ, με την βοήθεια της Κρουέλλα Ντε Βιλ (Βικτόρια Σμέρφιτ), την Μαγκόυφισα/Μαλέφισεντ (Κρίστιν Μπάουερ βαν Στράτεν) και την Ούρσουλα (Mέρριν Ντάντζεϋ), έχει τα δικά του σχέδια, για να ξαναγράψει τους κανόνες που κυβερνούν τις μοίρες ηρώων και κακών. Ο Χένρυ και η Έμμα τρέχουν, για να επαναφέρουν την πραγματικότητα και την αλήθεια, πριν η διαστρεβλωμένη εκδοχή αυτή γίνει μόνιμη. Όμως, το τίμημα οδηγεί στην απόλυτη αυτοθυσία.

### 5ος κύκλος (2015–16)

Κύριο λήμμα: Once Upon a Time (5ος κύκλος)
Ο πέμπτος κύκλος ανακοινώθηκε στις 7 Μαΐου 2015, και πήρε ημερομηνία έναρξης την 27η Σεπτεμβρίου 2015. Ο κύκλος εξιστορείται την αναζήτηση των ηρώων για την ανεύρεση του μάγου Μέρλιν, ώστε να ελευθερώσουν την Έμμα από τις δυνάμεις ενός αρχαίου σκότους και να το εξολοθρεύσουν μια για πάντα, πριν καταστρέψει όσα ξέρουν.

### 6ος κύκλος (2016–17)

Κύριο λήμμα: Once Upon a Time (6ος κύκλος)
Ο τρίτος κύκλος ανακοινώθηκε στις 3 Μαρτίου 2016 και έκανε πρεμιέρα στις 25 Σεπτεμβρίου του ίδιου έτους. Οι χαρακτήρες πρέπει να προστατεύσουν το Στόρυμπρουκ από την απειλή του κυρίου Χάυντ και μία ελευθερωμένη Κακιά Βασίλισσα, ενώ η Έμμα μαθαίνει για τον Αλαντίν (Ντενίζ Ακντενίζ).

### 7ος κύκλος

Το Μάιο του 2017, η σειρά ανανεώθηκε για έβδομο κύκλο, ο οποίος έκανε πρεμιέρα στις 6 Οκτωβρίου 2017 και αποτελείτο από 22 επεισόδια. Ο κύκλος θεωρείται χαλαρό reboot της σειράς. Το σενάριο εξελίσσεται χρόνια μετά τον έκτο κύκλο και αφορά την Λούσυ, η οποία ταξιδεύει στο Σιάτλ της Ουάσινγκτον μαζί με το βιβλίο της *Once Upon a Time*. Σκοπός της είναι να βρει τον πατέρα της, Χένρυ Μιλλς (Άντριου Τζ. Ουέστ), τον οποίο χρειάζεται η οικογένειά του. Η σειρά τελείωσε στις 18 Μαΐου 2018.

Επισκόπηση
----------

| Κύκλος | Επεισόδια | Αρχική προβολή | Μετρήσεις Nielsen |
| --- | --- | --- | --- |
| Πρώτη προβολή | Τελευταία προβολή | Τηλεθέαση
(εκατομμύρια) | Κατάταξη
τηλεθέασης | 18-49
τηλεθέαση/μερίδιο | Κατάταξη
18-49 |
|  | 1 | 22 | 23 Οκτωβρίου 2011 | 13 Μαΐου 2012 | 11.71 | 28 | 4.1/10 | 18 |
|  | 2 | 22 | 30 Σεπτεμβρίου 2012 | 12 Μαΐου 2013 | 10.24 | 35 | 3.6/9 | 18 |
|  | 3 | 22 | 29 Σεπτεμβρίου 2013 | 11 Μαΐου 2014 | 9.38 | 35 | 3.3/8 | 12 |
|  | 4 | 22 | 28 Σεπτεμβρίου 2014 | 10 Μαΐου 2015 | 8.98 | 50 | 3.2/7 | 17 |
|  | 5 | 23 | 27 Σεπτεμβρίου 2015 | 15 Μαΐου 2016 | 6.32 | 69 | 2.2/7 | 34 |
|  | 6 | 22 | 25 Σεπτεμβρίου 2016 | 14 Μαΐου 2017 | 4.39 | 105 | 1.5/5 | 70 |
|  | 7 | 22 | 6 Οκτωβρίου 2017 | 18 Μαΐου 2018 | TBA | TBA | TBA | TBA |

Ηθοποιοί και χαρακτήρες
-----------------------

### Βασικοί

* Τζίννιφερ Γκούντγουϊν: *Μαίρυ Μάργκαρετ Μπλάντσαρντ* / *Χιονάτη* (κύκλοι 1-7)
* Τζέννιφερ Μόρρισον: *Έμμα Σουάν* / *Μαύρος Κύκνος* (1-7)
* Λάνα Παρίγια: *Ρετζίνα Μιλλς* / *Κακιά Βασίλισσα* / *Ρόνι* (1-7)
* Τζος Ντάλλας: *Ντέηβιντ Νόλαν* / *Βοσκός* / *Πρίγκηπας του Παραμυθιού* (1-7)
* Τζάρεντ Σ. Γκίλμορ: *Χένρυ Ντάνιελ Μιλλς*(1-7)
* Ράφαελ Σμπαρτζ: *Δρ. Άρτσιμπαλ "Άρτσι" Χόππερ* / *Τζίμινυ Κρίκετ* (1-4)
* Τζέημι Ντόρναν: *Σερίφης Γκρέιαμ Χάμπερτ* / *Κυνηγός* (1-2)
* Ρόμπερτ Καρλάυλ: *Κύριος Γκόλντ* / *Ραμπλστίλτσκιν* / *Τέρας* / *Κροκόδειλος* / *Επιθεωρητής Ουίβερ*(1-7)
* Ίον Μπέιλυ: *Ώγκαστ Ουέιν Μπουθ* / *Πινόκιο* (1-2, 4)
* Έμιλι ντε Ράβιν: *Μπελ* / *Λέισυ* (1, 2-6)
* Μέγκαν Όρυ: *Ρούμπυ**Λούκας* / *Κοκκινοσκουφίτσα* / *Λύκος* (1-3, 5)
* Κόλιν Ο'Ντόνοχιου: *Κίλλιαν Τζόουνς*/ *Κάπταιν Χουκ* / *Επιθεωρητής Ρότζερς* (2-7)
* Μάικλ Ρέυμοντ-Τζέιμς: *Νηλ Κάσσιντυ*/ *Μπέλφαϊρ* (2-3, 5)
* Μάικλ Σότσα: *Ουίλ Σκάρλετ* / *Βαλές Κούπα* / *Λευκός Βασιλιάς* (4)
* Ρεμπέκα Μάντερ: *Ζελίνα* / *Κακιά Μάγισσα της Δύσης*/ *Κέλλυ Ουέστ* (3-4, 5)
* Σον Μαγκουάιρ: *Ρομπέν του Λόξλεϋ* / *Ρομπέν των Δασών* (3-5, 6, 7)
* Ντάνια Ραμίρεζ: *Έλλα* / *Τζασίντα Βίντριο* (7)
* Γκαμπριέλ Άνγουαρ: *Ραπουνζέλ Τρεμέιν* / *Βικτόρια Μπέλφρυ* (7)
* Άλισον Φερνάντεζ: *Λούσυ Βίντριο* (7)
* Μέκια Κοξ: *Τιάνα* / *Σαμπίν* (7)

### Επανεμφανιζόμενοι

* Λη Άρενμπεργκ: *Ονειροπόλος* / *Γκρινιάρης* / *Λήροϋ* (1-7)
* Μπέβερλυ Έλλιοτ: *Χήρα Λούκας* / *Γιαγιά* (1-7)
* Κήγκαν Κόννορ Τρέησυ: *Ρουλ Γκορμ* / *Γαλάζια Νεράιδα* / *Ηγουμένη* (1-7)
* Ντέηβιντ Άντερς: *Δρ. Βίκτορ Φράνκενσταϊν* / *Δρ. Ουέιλ* (1-3, 5-6)
* Τόνυ Αμεντόλα: *Τζεππέτο* / *Μάρκο* (1-4, 6)
* Τόνυ Πέρεζ: *Πρίγκηπας Χένρυ* (1-2, 4-6)
* Τζιανκάρλο Εσπόζιτο: *Μαγικός Καθρέπτης* / *Τζίνι* / *Σίντνεϋ Γκλας* (1, 3-6)
* Άλαν Ντέηλ: *Βασιλιάς Τζορτζ / Άλμπερτ Σπένσερ* (1-2, 6)
* Αναστέιζια Γκρίφφιθ: *Πριγκίπισσα Άμπιγκεηλ* / *Κάθρυν Νόλαν* (1-3)
* Έμμα Κώλφιλντ: *Τυφλή Μάγισσα* (1, 5)
* Σεμπάστιαν Σταν: *Τρελοκαπελάς* / *Τζέφφερσον* (1-2)
* Μπάρμπαρα Χέρσεϋ: *Κόρα Μιλλς* / *Κόκκινη Βασίλισσα (Ντάμα Κούπα)* (1-5)
* Σάρα Μπόλγκερ: *Πριγκίπισσα Αυγή* (2-4)
* Τζούλιαν Μόρρις: *Πρίγκηπας Φίλιππος* (2-3)
* Τζέημι Τσανγκ: *Μουλάν* (2-3, 5)
* Τομ Έλλις: *Ρομπέν του Λόξλεϋ* / *Ρομπέν των Δασών* (2ο κύκλος, επεισόδιο 19)
* Κρις Γκώτιε: *Ουίλλιαμ Σμη* (2-4, 6)
* Ήθαν Έμπρυ: *Όουεν Φλυν / Γκρεγκ Μέντελ* (2-3)
* Σονίκουα Μάρτιν-Γκρην: *Ταμάρα* (2-3)
* Πάρκερ Κροφτ: *Φήλιξ* (2-3)
* Φρέια Τίνγκλεϋ: *Ουέντυ Ντάρλινγκ* (2-3)
* Ρόμπι Κέυ: *Μάλκομ* / *Πήτερ Παν* / *Αυλητής* (3, 5-6)
* Ρόουζ ΜακΆιβερ: *Τίνκερ Μπελ* (3-6)
* ΤζοΆννα Γκαρσία Σουίσερ: *Άριελ* (3-4, 6)
* Τζορτζίνα Χέιγκ: *Βασίλισσα Έλσα* (3-4)
* Ελίζαμπεθ Λέιλ: *Πριγκίπισσα Άννα* (3-4)
* Κρίστι Λαίνγκ: *Μάριαν* (2-4)
* Σκοτ Μάικλ Φόστερ: *Κρίστοφ* (4)
* Ελίζαμπεθ Μίτσελ: *Ίνγκριντ* / *Βασίλισσα του Χιονιού* / *Σάρα Φίσερ* (4)
* Τίμοθυ Ουέμπερ: *Μαθητευόμενος* (4-5)
* Κρίστιν Μπάουερ φαν Στράτεν: *Μαγκούφισσα* (1-2, 4, 7)
* Μέρριν Ντάντζεϋ: *Ούρσουλα* (4)
* Βικτόρια Σμέρφιτ: *Κρουέλλα Ντε Βιλ* / *Κρουέλλα Φάινμπεργκ* (4-5)
* Πάτρικ Φίσλερ: *Άιζαακ Χέλλερ* (4, 6)
* Άγκνες Μπρούκνερ: *Λίλιθ Πέητζ* / *Στάρλα* (4)
* Έλλιοτ Νάιτ: *Μέρλιν* (4-5)
* Λίαμ Γκάρριγκαν: *Βασιλιάς Αρθούρος* (5)
* Έιμυ Μάνσον: *Βασίλισσα Μέριντα* (5)
* Τζοάνα Μέτρας: *Βασίλισσα Γκουίνεβηρ* (5)
* Σίνκουα Ουόλλς: *Σερ Λάνσελοτ* (5)
* Ολίβια Στηλ-Φάλκονερ: *Βάιολετ Μόργκαν* (5)
* Γκρεγκ Γκέρμαν: *Άδης* (5)
* Χανκ Χάρρις: *Δρ. Χένρυ Τζέκυλ* (5-6)
* Σαμ Ουίτγουερ: *Κύριος Χάυντ* (5-6)
* Τζάιλς Μάθεϋ: *Γκίντεον* (6-7)
* Ντενίζ Ακντενίζ: *Αλαντίν* (6)
* Κάρεν Ντέηβιντ: *Πριγκίπισσα Γιασμίν* (6)

* Οντέντ Φερ: *Τζαφάρ* (6)
* Τζέημι Μάρρεϋ: *Φιόνα* / *Μαύρη Νεράιδα* (6)
* Σάρα Τόμκο: *Τίγρη Λίλυ* (6-7)
* Άντελαϊντ Κέην: *Ντριζέλλα* / *Άιβυ Μπέλφρυ* (7)
* Γέιλ Γέρμαν: *Αναστασία* (7)
* Ρόουζ Ρέυνολντς: *Αλίκη* / *Τίλλυ* (7)
* Έμμα Μπουθ: *Μητέρα Γκόθελ* / *Ελοΐζ Γκάρντνερ* / *Μητέρα Φύση* (7)
* Ντάνιελ Φράνσις: *Δρ. Φασίλιε* / *Κος Μπάρον Σάμντι* (7)
* Νέηθαν Πάρσονς: *Χάνσελ* / *Τζακ* / *Νικ Μπράνσον* (7)
* Τίρα Σκόουμπυ: *Ρόμπιν* / *Μάργκο* (7)
* Τζεφ Πιέρ: *Πρίγκηπας Ναβήν* / *Ντρου* (7)

Εξέλιξη και παραγωγή
--------------------

### Σύλληψη της ιδέας

Οι Άνταμ Χόρογουιτς και Έντουαρντ Κίτσις συνέλαβαν την ιδέα του *Once Upon a Time* το 2004, πριν λάβουν μέρος στην συγγραφική ομάδα της σειράς *Οι Αγνοούμενοι*, αλλά ήθελαν να περιμένουν μέχρι να ολοκληρωθεί η σειρά, ώστε να επικεντρωθούν σε αυτό το έργο. Οι δημιουργοί μόλις είχαν ολοκληρώσει την δουλειά τους στο *Felicity* (2002), μέσα από το οποίο κατάλαβαν τί τους αρέσει πραγματικά σε μία ιστορία: το μυστήριο και ο ενθουσιασμός για την εξερεύνηση πολλών διαφορετικών κόσμων. Παρουσίασαν την σύνοψη του πιλότου σε τηλεοπτικά δίκτυα, τα οποία αρνήθηκαν να αναλάβουν την παραγωγή της σειράς, λόγω του ότι επρόκειτο για έργο στο οποίο θα συμμετείχαν νεράιδες, ξωτικά και άλλα φανταστικά πλάσματα.

Οι δυο τους έμαθαν, από τον χρόνο που πέρασαν στην σειρά *Οι Αγνοούμενοι,* το πώς να δουν την ιστορία με διαφορετική οπτική και πως "ο χαρακτήρας πρέπει να επισκιάσει την μυθολογία". Συγκεκριμένα, δήλωσαν ότι οι τηλεθεατές πρέπει να δουν το κενό στην καρδιά των χαρακτήρων και να νοιαστούν γι' αυτούς, και ότι για αυτούς "είχε να κάνει με την πορεία των χαρακτήρων και να δούμε τι έχασαν από τις ζωές τους, ερχόμενοι στο Στόρυμπρουκ".

Αν και υπήρξαν συγκρίσεις με τους *Αγνοούμενους*, οι σεναριογράφοι ήθελαν να είναι διαφορετικές σειρές. Για αυτούς η διαφορά ήταν ότι το *Once Upon a Time* έχει να κάνει με την ελπίδα. Ο συνδημιουργός των *Αγνοούμενων* Ντέιμον Λίντελοφ βοήθησε στην ανάπτυξη της σειράς ως σύμβουλος και, παρόλο που δεν αναγράφεται στους τίτλους της σειράς, αποκαλείται ως ο "νονός" της σειράς από τους Κίτσις και Χόρογουιτς.

Για να διαφοροποιήσουν την πλοκή από τα όσα ήδη γνωρίζει το κοινό, οι σεναριογράφοι αποφάσισαν να ξεκινήσουν την πλοκή με το κλασικό τέλος του παραμυθιού της Χιονάτης. Δόθηκε μεγάλη έμφαση σε θέματα που αφορούν την οικογένεια και την μητρότητα, σε αντίθεση με την επικέντρωση των *Αγνοούμενων* στην πατρότητα. Οι δημιουργοί ήθελαν να γράψουν δυναμικούς γυναικείους χαρακτήρες, αντί νεαρών γυναικών σε κίνδυνο. Ο Χόρογουιτς δήλωσε ότι επιθυμία τους ήταν να προσεγγίσουν κάθε χαρακτήρα, αρσενικό και θηλυκό, με τον ίδιο τρόπο, δηλαδή με το να κάνουν αυτά τα είδωλα αληθινά και γνώριμα.

Ο πιλότος ήταν "ένα πολύ παραπλανητικό πρότυπο για το τί είναι θα ήταν η σειρά". Ο Κίτσις επιβεβαίωσε ότι κάθε εβδομάδα θα περιείχε αναδρομές ανάμεσα στους δύο κόσμους, καθώς αγαπά "την ιδέα του μπρος-πίσω και της πληροφόρησης του τι λείπει από την ζωή του χαρακτήρα". Η επιθυμία των σεναριογράφων να παρουσιάσουν μία μείξη πολλών μικρών χαρακτήρων φαίνεται σε μία σκηνή του πιλοτικού επεισοδίου, στο οποίο παρουσιάζεται το συμβούλιο με τον Τζεπέττο, τον Πινόκιο και τον Γκρινιάρη. Ο Χόρογουιτς ανέφερε σχετικά: "Ένα από τα διασκεδαστικά πράγματα για εμάς που κάνουμε αυτές τις ιστορίες, είναι το να σκεφτόμαστε τρόπους με τους οποίους αυτοί οι διαφορετικοί χαρακτήρες μπορούν να αλληλεπιδράσουν, όπως ποτέ πριν δεν αλληλεπίδρασαν. Από τότε, οι δημιουργοί έχουν προσθέτει κι άλλα στοιχεία, δεδομένων των δεσμών που έχουν με την Ντίσνεϋ, και έχουν καταφέρει να επεκτείνουν το σύμπαν με πιο πρόσφατο υλικό, αφήνοντας υπονοούμενα για πράγματα που ίσως παρουσιαστούν αργότερα και δίνοντας σάρκα σε χαρακτήρες όπως η Μέριντα από το *Brave* και χαρακτήρες του *Ψυχρά κι Ανάποδα*. Ο τρίτος κύκλος έδωσε την Έλσα στα τελευταία λεπτά, καθώς και στην διάρκεια όλου του πρώτου μισού του 4ου κύκλου, ενώ το δεύτερο μισό έφερε και την Κρουέλλα, μαζί με την Ούρσουλα και την Μαγκούφισσα. Ο πέμπτος κύκλος παρουσιάζει τον μάγο Μέρλιν και το σύμπαν του βασιλιά Αρθούρου και του Εξκάλιμπερ.

Συμπληρωματικό υλικό
--------------------

### Διήγημα

Το 2013, η εταιρεία Hyperion Books της Disney εξέδωσε το βιβλίο *Ξανά Ζωντανοί* της Οντέτ Μπιν, μία διηγηματική μορφή των ιστοριών του πρώτου κύκλου, επεκταμένου σε νέες προοπτικές. Η διήγηση είναι από την οπτική πλευρά της Έμμα Σουάν στο Στόρυμπρουκ και από την Χιονάτη στο Μαγεμένο Δάσος. Το διήγημα κυκλοφόρησε στις 28 Απριλίου 2013 ως ηλεκτρονικό βιβλίο και στις 7 Μαΐου του ίδιου έτους σε έντυπη μορφή.

### Βιβλία και κόμικ

Ένα κόμικ με τον τίτλο *Once Upon a Time: Shadow of the Queen* κυκλοφόρησε στις 4 Σεπτεμβρίου 2013 και σε ψηφιακή και σε έντυπη μορφή. Η ιστορία γράφηκε από τον Νταν Τόμσεν και την Κορίννα Μπέκο, με εικονογράφηση των Νίμιτ Μαλάβια, Βασίλη Λώλου, Μάικ Ντελ Μούντο, Στέφανι Χανς και Μάικ Χέντερσον. Το *Shadow of the Queen* αναλύει το τι συνέβη αφού η Βασίλισσα παίρνει την καρδιά του Κυνηγού. Τον αναγκάζει να διαπράττει το κακό και να αιχμαλωτίσει την Χιονάτη και πάλι. Ο Κυνηγός αντιμετωπίζει το παρελθόν του και συναντά ακόμα την Κοκκινοσκουφίτσα, η οποία προσπαθεί να έρθει σε ισορροπία με το τερατώδες alter ego της. Μαζί, ενώνονται σε μία ομάδα σωτηρίας της Χιονάτης, πριν να είναι πολύ αργά.

Στις 14 Απριλίου 2014, μία συνέχεια του πρώτου κόμικ κυκλοφόρησε με τον τίτλο *Once Upon a Time: Out of the Past*.

Spin-off
--------

Τον Φεβρουάριο του 2013, οι Κίτσις και Χόρογουιτς, μαζί με τους παραγωγούς Ζακ Έστριν και Τζέην Έσπενσον, ανέπτυξαν μία σειρά παρακλάδι επικεντρωμένη στην Χώρα των Θαυμάτων του Λούις Κάρρολ. Η σειρά ονομάστηκε *Once Upon a Time in Wonderland.* Μία μικρή παρουσίαση ξεκίνησε να μαγνητοσκοπείται τον Απρίλιο του 2013 και ο πιλότος γυρίστηκε τέλη Ιουλίου με Αυγούστου του ίδιου έτους. Στις 10 Μαΐου 2013, το ABC ανακοίνωσε ότι είχε εγκρίνει την σειρά-παρακλάδι και στις 14 Μαΐου 2013 ότι θα προβαλλόταν Τρίτες βράδυ, αντί να συμπληρώσει το κενό των Χριστουγέννων της πρωτότυπης σειράς, όπως αρχικά είχε προγραμματιστεί. Η σειρά έκανε πρεμιέρα στις 10 Οκτωβρίου 2013 αλλά ακυρώθηκε μετά από έναν κύκλο δεκατριών επεισοδίων που έτρεξαν ως τις 3 Απριλίου 2014.

Παραπομπές
----------

1. ↑  Από το λατινικό *regina* (= βασίλισσα).
2. ↑  «Breaking News - ABC Announces Fall Premiere and Season Premiere Dates for 2012-13 Season | TheFutonCritic.com». *www.thefutoncritic.com*. Ανακτήθηκε στις 3 Σεπτεμβρίου 2017.
3. ↑  Από την αγγλική λέξη που *gold* σημαίνει "χρυσός", παραπέμποντας στο παραμύθι του Ράμπλστιλτσκιν.
4. ↑  Από την αγγλική λέξη *mill* (= μύλος) που παραπέμπει στην ιστορία της Κόρα ως κόρη του μυλωνά που έμαθε να γνέθει χρυσό από το Ράμπλστιλτσκιν.
5. ↑  «39 burning/freezing questions about [SPOILER] on 'Once Upon a Time'». *EW.com*. 11 Μαΐου 2014. Ανακτήθηκε στις 3 Σεπτεμβρίου 2017.
6. ↑  Mitovich, Matt Webb· Mitovich, Matt Webb (8 Μαΐου 2015). «ABC's Once Upon a Time Renewed for Season 5». *TVLine*. Αρχειοθετήθηκε από το πρωτότυπο στις 19 Νοεμβρίου 2021. Ανακτήθηκε στις 3 Σεπτεμβρίου 2017.
7. ↑  «Once Upon a Time Season 6 Premiere Date Announced | Once Upon A Time». *ABC*. Αρχειοθετήθηκε από το πρωτότυπο στις 7 Νοεμβρίου 2016. Ανακτήθηκε στις 16 Νοεμβρίου 2016.
8. ↑  «'Once Upon a Time' Renewed for Season 7 at ABC» (στα αγγλικά). *The Hollywood Reporter*.. Ανακτήθηκε στις 2017-09-03.
9. ↑  Andreeva, Nellie (2017-05-08). «‘Once Upon A Time’: Jennifer Morrison Exits, Others Near Deals For Season 7» (στα αγγλικά). *Deadline*.. Ανακτήθηκε στις 2017-09-03.
10. ↑  «Jennifer Morrison». *www.facebook.com*. Ανακτήθηκε στις 3 Σεπτεμβρίου 2017.
11. ↑  «'Once Upon a Time': Ginnifer Goodwin, Josh Dallas, Emilie de Ravin, and Jared Gilmore Exit» (στα αγγλικά). *EW.com*. 2017-05-12.. Ανακτήθηκε στις 2017-09-03.
12. ↑  Mitovich, Matt Webb· Mitovich, Matt Webb (8 Μαρτίου 2017). «Once Upon a Time Casts Walking Dead Alum Andrew J. West in Finale Mystery Role, Possible Season 7 Regular». *TVLine*. Ανακτήθηκε στις 3 Σεπτεμβρίου 2017.
13. ↑  «'Once Upon a Time' Adds 'Jane the Virgin' Star in Mystery Role» (στα αγγλικά). *EW.com*. 2017-03-09.. Ανακτήθηκε στις 2017-09-03.
14. ↑  «'Once Upon a Time' Reveals New Details on Season 7» (στα αγγλικά). *EW.com*. 2017-05-16.. Ανακτήθηκε στις 2017-09-03.
15. ↑  «Complete List Of 2011-12 Season TV Show Viewership: 'Sunday Night Football' Tops, Followed By 'American Idol,' 'NCIS' & 'Dancing With The Stars'». TV By The Numbers. 24 Μαΐου 2012. Αρχειοθετήθηκε από το πρωτότυπο στις 15 Ιουλίου 2017. Ανακτήθηκε στις 8 Ιουνίου 2018.
16. ↑  «Complete List Of 2011-12 Season TV Show Ratings: 'Sunday Night Football' Tops, Followed By 'American Idol,' 'The Voice' & 'Modern Family'». TV By The Numbers. 24 Μαΐου 2012. Αρχειοθετήθηκε από το πρωτότυπο στις 21 Νοεμβρίου 2016. Ανακτήθηκε στις 8 Ιουνίου 2018.
17. ↑  Patten, Dominic (23 Μαΐου 2013). «Full 2012-2013 TV Season Series Rankings». Deadline.. Ανακτήθηκε στις 8 Ιουνίου 2018.
18. ↑  «Complete List Of 2012-13 Season TV Show Ratings: 'Sunday Night Football' Tops, Followed By 'The Big Bang Theory,' 'The Voice' & 'Modern Family'». TV By The Numbers. 29 Μαΐου 2013. Αρχειοθετήθηκε από το πρωτότυπο στις 24 Οκτωβρίου 2016. Ανακτήθηκε στις 8 Ιουνίου 2018.
19. ↑  Team, The Deadline (22 Μαΐου 2014). «Full 2013-2014 TV Season Series Rankings» (στα αγγλικά). Deadline.. Ανακτήθηκε στις 8 Ιουνίου 2018.
20. ↑  Rice, Lynette (20 Μαΐου 2014). «Top 50 broadcast TV shows of 2013-14». Entertainment Weekly.. Ανακτήθηκε στις 8 Ιουνίου 2018.
21. 1 2  de Moraes, Lisa (21 Μαΐου 2015). «Full 2014-15 TV Season Series Rankings: Football & 'Empire' Ruled». *Deadline Hollywood*. Αρχειοθετήθηκε από το πρωτότυπο στις 22 Μαΐου 2015. Ανακτήθηκε στις 8 Ιουνίου 2018.
22. 1 2  de Moraes, Lisa (26 Μαΐου 2016). «Full 2015-16 TV Season Series Rankings: 'Blindspot', 'Life In Pieces' & 'Quantico' Lead Newcomers». Deadline Hollywood. Ανακτήθηκε στις 8 Ιουνίου 2018.
23. 1 2  de Moraes, Lisa (25 Μαΐου 2017). «Final 2016-17 TV Rankings: 'Sunday Night Football' Winning Streak Continues». Deadline Hollywood. Ανακτήθηκε στις 8 Ιουνίου 2018.
24. ↑  Οι ακόλουθοι ηθοποιοί αναγράφονται ως πρωταγωνιστές.
25. 1 2 3 4 5 6 7 8 9  Ratcliffe, Amy (11 Ιουλίου 2015). «Comic-Con: Once Upon a Time Talks Dark Swan and Merida for Season 5». *IGN* (στα Αγγλικά). Ανακτήθηκε στις 3 Σεπτεμβρίου 2017.
26. ↑  J.Paclibar (2015-06-22). «Once Upon a Time season 5 news: Jennifer Morrison is looking forward to playing Dark Emma; Casting call out for Rumplestilskin's mother - Vine Report» (στα αγγλικά). *Vine Report*. Αρχειοθετήθηκε από το πρωτότυπο στις 2021-01-18.. Ανακτήθηκε στις 2017-09-03.
27. ↑  Parrilla, Lana (7 Ιουλίου 2015). «We're baaaaaack!!! ... #OnceIsBack #Season5 #OnceUponATimepic.twitter.com/UH9J46XujX». *@LanaParrilla*. Ανακτήθηκε στις 3 Σεπτεμβρίου 2017.
28. ↑  Η ιστορία του Ντέηβιντ είναι εμπνευσμένη από το διήγημα *Ο Πριγκιπας και ο φτωχος*.
29. 1 2  Mitovich, Matt Webb· Mitovich, Matt Webb (12 Μαΐου 2017). «Once Upon a Time Bosses Confirm Six Total Exits: 'We Fervently Believe It Won't Be the Last We See of Them'». *TVLine*. Ανακτήθηκε στις 3 Σεπτεμβρίου 2017.
30. ↑  «Listings | TheFutonCritic.com - The Web's Best Television Resource». *www.thefutoncritic.com*. Ανακτήθηκε στις 3 Σεπτεμβρίου 2017.
31. ↑  Από την αγγλική λέξη *hopper*, συντομία του *grasshopper* (= γρύλος).
32. ↑  Από την αγγλική λέξη weaver (= υφαντής).
33. ↑  Mitovich, Matt Webb· Mitovich, Matt Webb (12 Μαΐου 2017). «Once Upon a Time Bosses Confirm Six Total Exits: 'We Fervently Believe It Won't Be the Last We See of Them'». *TVLine*. Ανακτήθηκε στις 3 Σεπτεμβρίου 2017.
34. ↑  Horowitz, Adam (10 Ιουνίου 2015). «@swansrogers yes». *@AdamHorowitzLA*. Ανακτήθηκε στις 3 Σεπτεμβρίου 2017.
35. ↑  Από την αγγλική λέξη *ruby* (= ρουμπίνι), που παραπέμπει στο βαθυκόκκινο χρώμα της κάπας της Κοκκινοσκουφίτσας.
36. ↑  Mitovich, Matt Webb· Mitovich, Matt Webb (8 Σεπτεμβρίου 2015). «Once Upon a Time: Meghan Ory to Return as Ruby in Season 5». *TVLine*. Αρχειοθετήθηκε από το πρωτότυπο στις 21 Ιουνίου 2018. Ανακτήθηκε στις 3 Σεπτεμβρίου 2017.
37. ↑  Το επώνυμο του alter ego του Χουκ στον 7ο κύκλο προέρχεται από το όνομα της πειρατικής σημαίας (= Jolly Roger).
38. 1 2  Webb Mitovich, Matt (June 9, 2015). «Once Upon a Time Ups Sean Maguire, Rebecca Mader to Series Regulars». *TVLine*. Αρχειοθετήθηκε από το πρωτότυπο στις 2021-02-26.. Ανακτήθηκε στις June 9, 2015.
39. ↑  Από την αγγλική λέξη *glass* (= γυαλί).
40. ↑  Από την αγγλική λέξη *gardner* (= κηπουρός).
41. ↑  Από το παραμύθι "*Ο Τζακ και η φασολιά*".
42. ↑  Levine, Stuart (2010-10-28). «EXCLUSIVE: ‘Lost’ exec producers Horowitz, Kitsis sell pilot to ABC» (στα αγγλικά). *Variety*. Αρχειοθετήθηκε από το πρωτότυπο στις 2011-06-24.. Ανακτήθηκε στις 2017-09-03.
43. 1 2  «Co-Creator/Executive Producer Adam Horowitz ONCE UPON A TIME Interview» (στα αγγλικά). *Collider*. 2011-10-23.. Ανακτήθηκε στις 2017-09-03.
44. 1 2 3 4 5 6 7  Campbell, Josie (25 Αυγούστου 2011). «Lost's Kitsis, Horowitz Start At The Beginning With Once Upon A Time». *CBR*. Ανακτήθηκε στις 3 Σεπτεμβρίου 2017.
45. 1 2  Keily, Karl (15 Οκτωβρίου 2011). «NYCC | Once Upon a Time Pilot Screening and Panel». *CBR*. Ανακτήθηκε στις 3 Σεπτεμβρίου 2017.
46. ↑  Phegley, Kiel (16 Δεκεμβρίου 2011). «Once Upon a Time Creators Talk Willingham, Lindelof and Icons». Comic Book Resources. Αρχειοθετήθηκε από το πρωτότυπο στις 7 Ιανουαρίου 2012. Ανακτήθηκε στις 3 Ιανουαρίου 2012.
47. ↑  Hale-Stern, Kaila. «On the TV show Once Upon a Time, all of your favorite fairy tale characters are trapped in Maine» (στα αγγλικά). *io9*.. Ανακτήθηκε στις 2017-09-03.
48. ↑  Goldman, Eric (1 Φεβρουαρίου 2011). «Lost Writers' Once Upon a Time Among ABC Pilot Orders». *IGN* (στα Αγγλικά). Ανακτήθηκε στις 3 Σεπτεμβρίου 2017.
49. ↑  Melrose, Kevin (7 Μαρτίου 2011). «Robert Carlyle Is Rumpelstiltskin In ABC's Once Upon A Time». *CBR*. Ανακτήθηκε στις 3 Σεπτεμβρίου 2017.
50. ↑  Mitovich, Megan Masters,Matt Webb· Mitovich, Megan Masters, Matt Webb (7 Αυγούστου 2011). «Real Truths Behind ABC's Once Upon a Time (Including That Pesky Fables Comparison)». *TVLine*. Ανακτήθηκε στις 3 Σεπτεμβρίου 2017.
51. ↑  «Frozen Princesses May Come to ABC: Our Dream Cast» (στα αγγλικά). *E! Online*.. Ανακτήθηκε στις 2017-09-03.
52. ↑  «'Once Upon a Time' launching a novel -- EXCLUSIVE». *EW.com*. 18 Μαρτίου 2013. Ανακτήθηκε στις 3 Σεπτεμβρίου 2017.
53. ↑  «Marvel Plans A Once Upon A Time Original Graphic Novel». *www.ksitetv.com* (στα Αγγλικά). Ανακτήθηκε στις 3 Σεπτεμβρίου 2017.
54. ↑  Vazquez, Kalinda· Bechko, Corinna (14 Απριλίου 2015). *Once Upon a Time: Out of the Past*. New York: Marvel. ISBN 9780785191162.
55. ↑  Andreeva, Nellie.
56. ↑  «'Once Upon a Time' Spinoff 'Wonderland' Casts Its Alice» (στα αγγλικά). *The Hollywood Reporter*.. Ανακτήθηκε στις 2017-09-03.
57. ↑  «ABC 2013-14 Primetime Schedule: 'Marvel's Agents of S.H.I.E.L.D.' on Tuesday, 'Revenge' Sticks With Sunday, 'Once Upon a Time' Spinoff on Thursday, 'DWTS' Downsized & More». *TV By The Numbers by zap2it.com*. 14 Μαΐου 2013. Αρχειοθετήθηκε από το πρωτότυπο στις 9 Οκτωβρίου 2017. Ανακτήθηκε στις 3 Σεπτεμβρίου 2017.
58. ↑  «It's Official: ABC's 'Once Upon a Time in Wonderland' Canceled» (στα αγγλικά). *The Hollywood Reporter*.. Ανακτήθηκε στις 2017-09-03.
59. ↑  «'Once Upon a Time in Wonderland' Canceled by ABC After One Season». *TV By The Numbers by zap2it.com*. 28 Μαρτίου 2014. Αρχειοθετήθηκε από το πρωτότυπο στις 1 Ιουλίου 2017. Ανακτήθηκε στις 3 Σεπτεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Once Upon a Time (τηλεοπτική σειρά)** |

* Επίσημος ιστότοπος
* *Once Upon a Time*   στην IMDb
* Creators' podcast